somu9/iisc_mono_hindi_female huggingface dataset:
जल में घुले हुए पोषक का स्थानांतरण पौधे के प्रत्येक भाग में होता है| यह फ़सल की पाले एवं गर्म हवा से रक्षा करता है|
स्वस्थ फसल वृद्धि के लिए मिट्टी की नमी को बनाए रखने के लिए खेत में नियमित रूप से जल देना आवश्यक है| निश्चित अंतराल पर खेत में जल देना सिंचाई कहलाता है|
सिंचाई का समय एवं बारम्बारता फसलों, मिट्टी एवं ॠतु में भिन्न होता है|
गर्मी में पानी देने की बारम्बारता अपेक्षा क्रुत अधिक होती है| ऐसा क्यों है?
क्या यह मिट्टी एवं पत्तियों से जल वाष्पन की दर अधिक होने से हो सकता है?
सिंचाई के स्रोत : कुएँ, जलकूप, तालाब/झील, नदियाँ, बाँध एवं नहर इत्यादि जल के स्रोत हैं|
कुओं, झीलों एवं नहरों में उपलब्ध जल को निकाल कर खेतों तक पहुँचाने के तरीके विभिन्न क्षेत्रों में भिन्न- भिन्न हैं|
जल को ऊपर खींचने के लिए सामान्यतः पम्प का उपयोग किया जाता है|
पम्प चलाने के लिए डीज़ल, बायोगैस, विद्युत एवं सौर ऊर्जा का उपयोग किया जाता है|
सिंचाई की आधुनिक विधियों द्वारा हम जल का उपयोग मितव्ययता से कर करते हैं|
छिड़काव तंत्र : इस विधि का उपयोग असमतल भूमि के लिए किया जाता है जहाँ पर जल कम मात्रा में उपलब्ध है|
ऊध्र्व पाइपों के ऊपरी सिरों पर घूमने वाले नोज़ल लगे होते हैं| यह पाइप निश्चित दूरी पर मुख्य पाइप से जुड़े होते हैं|
जब पम्प की सहायता से जल मुख्य पाइप में भेजा जाता है तो वह घूमते हुए नोज़ल से बाहर निकलता है|
इसका छिड़काव पौधों पर इस प्रकार होता है जैसे वर्षा हो रही हो|
छिड़काव लॉन, कॉफी की खेती एवं कई अन्य फसलों के लिए अत्यंत उपयोगी है |
ड्रिप तंत्र इस विधि में जल बूँद-बूँद करके सीधे पौधों की जड़ों में गिरता है| अतः इसे ड्रिप-तंत्र कहते हैं|
फलदार पौधों, बगीचों एवं वृक्षों को पानी देने का यह सर्वोत्तम तरीका है| इससे पौधे को बूँद-बूँद करके जल प्राप्त होता है| इस विधि में जल बिलकुल व्यर्थ नहीं होता|
अतः यह जल की कमी वाले क्षेत्रों के लिए एक वरदान है| बूझो और पहेली निकट के गेहूँ के खेत में गए और उन्होंने देखा कि खेत में फसल के साथ कुछ अन्य पौधे भी उग रहे हैं|
खेत में कई अन्य अवांछित पौधे प्राकृतिक रूप से फसल के साथ उग जाते हैं| इन अवांछित पौधों को खरपतवार कहते हैं| खरपतवार हटाने को निराई कहते हैं|
निराई आवश्यक है क्योंकि खरपतवार जल, पोषक, जगह और प्रकाश की स्पर्धा कर फसल की वृद्धि पर प्रभाव डालते हैं|
कुछ खरपतवार कटाई में भी बाधा डालते हैं तथा मनुष्य एवं पशुओं के लिए विषैले हो सकते हैं|
खरपतवार को हटाने एवं उनकी वृद्धि को नियंत्रित करने के लिए किसान विभिन्न तरीके अपनाता है|
फसल उगाने से पहले खेत जोतने से खरपतवार उखाड़ने एवं हटाने में सहायता मिलती है|
इससे खरपतवार पौधे सूख कर मर जाते हैं और मिट्टी में मिल जाते हैं|
खरपतवार हटाने का सर्वोतम समय उनमें पुष्पण एवं बीज बनने से पहले का होता है|
खरपतवार पौधों को हाथ से जड़ सहित उखाड़ कर अथवा भूमि के निकट से काट कर समय-समय पर हटा दिया जाता है| यह कार्य खुरपी या हैरो की सहायता से किया जाता है|
रसायनों के उपयोग से भी खरपतवार नियंत्रण किया जाता है, जिन्हें खरपतवार नाशी कहते हैं, जैसे, {२}{दो}, {४}{चार}- डि|
खेतों में इनका छिड़काव किया जाता है जिससे खरपतवार पौधे मर जाते है, परन्तु फसल को कोई हानि नहीं होती|
खरपतवारनाशी को जल में आवश्यकतानुसार मिलाकर स्प्रेयर की सहायता से खेत में छिड़काव करते हैं|
जैसा पहले बताया गया है, खरपतवार की वृद्धि के समय तथा पुष्पण एवं बीज बनने के पहले ही खरपतवारनाशी का छिड़काव करते हैं|
खरपतवारनाशी के छिड़काव से किसान के स्वास्थ्य पर भी प्रभाव पड़ सकता है| अतः उन्हें इन रसायनों का प्रयोग सावधानीपूर्वक करना चाहिए|
छिड़काव करते समय उन्हें अपना मुँह एवं नाक कपड़े से ढक लेनी चाहिए|
फसल की कटाई एक महत्वपूर्ण कार्य है| फसल पक जाने के बाद उसे काटना कटाई कहलाता है|
कटाई के दौरान या तो पौधों को खींच कर उखाड़ लेते हैं अथवा उसे धरातल के पास से काट लेते हैं|
एक अनाज फसल को पकने में लगभग तीन से चार महीने का समय लगता है| हमारे देश में दराँती की सहायता से हाथ द्वारा कटाई|
की जाती है अथवा एक मशीन का उपयोग किया जाता है जिसे हार्वेस्टर कहते हैं|
काटी गई फसल से बीजां/दानों को भूसे से अलग करना होता है| इसे थ्रेशिंग कहते हैं|
यह कार्य कॉम्बाइन मशीन चित्र दराँती| द्वारा किया जाता है जो वास्तव में हार्वेस्टर और थ्रेशर का संयुक्त रूप है|
छोटे खेत वाले किसान अनाज के दानों को फटक| कर अलग करते हैं | आप इसके विषय में कक्षा चे में पढ़ चुके हैं|
तीन-चार महीनों के कठोर परिश्रम के बाद कटाई का समय आता है|
स्वर्णिम दानों से भरी खड़ी फसल किसानों के दय में उल्लास एवं अच्छे समय का भाव संचारित करती है|
यह समय थोड़ा आराम करने एवं खुशी मनाने का है क्योंकि पिछली तु के प्रयत्न का फल मिलता है|
इसीलिए भारत के सभी भागों में कटाई का समय हर्षोल्लास एवं खुशी का होता है|
पुरुष एवं महिलाएँ सभी मिलकर इस पर्व को मनाते हैं|
कटाई तु के साथ कुछ विशेष पर्व जैसे पोंगल, वैसाखी, होली, दीवाली, नबान्या एवं बिहू जुड़े हुए हैं| उत्पाद का भण्डारण एक महत्वपूर्ण कार्य है|
यदि फ़सल के दानों को अधिक समय तक रखना हो तो उन्हें नमी, कीट, चूहों एवं सूक्ष्मजीवों से सुरक्षित रखना होगा| ताज़ा फ़सल में नमी की मात्रा अधिक होती है|
यदि फ़सल के दानों को सुखाए बिना भण्डारित किया गया तो उनके खराब होने अथवा जीवों द्वारा आक्रमण से वे अंकुरण के लिए अनुपयोगी हो जाते हैं|
अतः भण्डारण से पहले दानों को धूप में सुखाना आवश्यक है जिससे उनकी नमी में कमी आ जाए|
इससे उनकी कीट पीड़काें, जीवाणु एवं कवक से सुरक्षा हो जाती है|
किसान अपनी फसल उत्पाद का भण्डारण जूट के बोरों, धातु के बड़े पात्र में करते हैं|
परन्तु बीजों का बड़े पैमाने पर भण्डारण साइलो और भण्डार गृहों में किया जाता है जिससे उनको|
पीड़को जैसे कि चूहे एवं कीटों से सुरक्षित रखा जा सके |
नीम की सूखी पत्तियाँ घरों में अनाज के भण्डारण में उपयोग की जाती हैं|
बड़े भण्डार गृहों में अनाज को पीड़कों एवं सूक्ष्मजीवों से सुरक्षित रखने के लिए रासायनिक उपचार भी किया जाता है|
अपनी अभ्यास पुस्तिका में निम्न तालिका बना कर उसे| प्रा कीजिए|
इस सारणी की पूर्ति करने के पश्चात् आपने देखा होगा कि पौधों की तरह ही जंतु भी हमें विभिन्न प्रकार के खाद्य पदार्थ प्रदान करते हैं|
समुद्र के तटीय क्षेत्रों में रहने वाले लोग मछली का मुख्य आहार के रूप में उपयोग करते हैं|
हमने अभी सीखा कि फसल उत्पादन के विभिन्न चरण हैं - बीजों का चयन, बुआई इत्यादि|
इसी प्रकार, घरों में अथवा फार्म पर पालने वाले पालतू पशुओं को उचित भोजन, आवास एवं देखभाल की आवश्यकता होती है|
जब यह बड़े पैमाने पर किया जाता है तो इसे पशुपालन कहते हैं|
अपनी बढ़ती हुई जनसंख्या को भोजन प्रदान करने के लिए हमें विशिष्ट कृषि पद्धतियों को अपनाना होता है|
किसी स्थान पर उगाए जाने वाले एक ही प्रकार के पौधों को फसल कहते हैं|
भारत में फसलों को ॠतु के आधार पर हम दो वर्गों में बाँट सकते हैं - रबी और खरीप़ फसल|
जुताई करके मिट्टी तैयार करना और उसे समतल करना आवश्यक है| इस कार्य के लिए हल तथा पाटल का उपयोग किया जाता है|
बीजों की अच्छी किस्म का चयन करके स्वस्थ बीजों को बोया जाता है| सीड-ड्रिल की सहायता से बुआई की जाती है|
मिट्टी में पोषकों की समृद्धि और पुनः पूर्ति की आवश्यकता होती है, जिसे कार्बनिक खाद तथा उर्वरक के उपयोग से किया जाता है|
फसलों की नयी किस्मों के आने से रासायनिक उर्वरकों के उपयोग में बहुत वृद्धि हुई है|
उचित समय एवं अंतराल पर फसल को जल देना ‘सिंचाई’ कहलाता है|
निराई में अवांछित एवं बिना उगाए पौधों को हटाया जाता है जिन्हें खरपतवार कहते हैं|
दानों को भूसे से अलग करना थ्रेशिंग कहलाता है| बीजों को पीड़कों एवं सूक्ष्मजीवों से संरक्षित करने के लिए उचित भण्डारण आवश्यक है|
पशुओं को पालकर भी खाद्य पदार्थ प्राप्त किया जाता है| इसे पशुपालन कहते हैं|
आपके विचार में क्या इस विधि से जल की बचत होती है| बीज में होने वाले परिवर्तन का अवलोकन कीजिए|
विभिन्न प्रकार के बीज एकत्र कर छोटे थैलों में रखिए| इन थैलियों को हर्बेरियम मे लगा कर नाम लिखिए|
कृषि में उपयोग में आने वाली कुछ मशीनों के चित्र एकत्र कीजिए तथा इन्हें फाइल में लगा कर उनके नाम और उपयोग लिखिए|
किसी फार्म, पौधशाला अथवा बगीचे का भ्रमण कीजिए तथा निम्नलिखित की जानकारी प्राप्त कीजिएः|
हिमांशु एवं उसके मित्र ठीकरी गाँव जाने के लिए बहुत उत्सुक एवं जिज्ञासु थे|
वे श्री जीवन पटेल के फार्म हाउस पर गए| वे बीज एवं अन्य वस्तुएँ एकत्र करने के लिए अपने थैले भी ले गए|
हिमांशु : श्रीमान जी नमस्कार, मैं हिमांशु हूँ और यह मेरे मित्र मोहन, डेविड और सबीहा हैं|
हम फसल एवं अन्य क्रियाकलापों के विषय में कुछ जानकारी प्राप्त करना चाहते हैं| कृपया हमारा मार्गदर्शन कीजिए|
श्री पटेल : नमस्कार, आप सबका स्वागत है! आप क्या जानना चाहते हैं ?
सबीहा : आपने कृषि का कार्य कब प्रारम्भ किया और आप कौन सी मुख्य फसलें उगाते हैं?
श्री पटेल : लगभग पचहत्तर वर्ष पूर्व मेरे दादा जी ने यह कार्य प्रारम्भ किया था| मुख्य रूप से हम गेहूँ, चना, सोयाबीन एवं मूँग की फसल उगाते हैं|
डेविड : श्रीमान, क्या आप हमें कृषि की पारंपरिक एवं आधुनिक पद्धतियों के बारे में बताएँगे ?
श्री पटेल : पहले हम दराँती, हल बैल, कुदाली जैसे पारंपरिक औज़ारों का उपयोग करते थे तथा सिंचाई के लिए वर्षा जल पर निर्भर रहते थे|
परन्तु, अब हम सिंचाई के आधुनिक तरीकों का उपयोग करते हैं| हम ट्रैक्टर, कल्टीवेटर, सीड-ड्रिल एवं हार्वेस्टर का प्रयोग करते हैं| हमें उन्नत किस्म के बीज मिलते हैं|
हम मिट्टी की जाँच करते हैं तथा खाद एवं उर्वरक का प्रयोग करते हैं|
कृषि के लिए दूरदर्शन, रेडियो एवं अन्य माध्यमों से नवीन जानकारी प्राप्त होती है|
परिणामतः हमें बड़े स्तर पर अच्छी उपज प्राप्त होती है| इस वर्ष हमे चने की नौ से ग्यारह क्विंटल/एकड़ उपज प्राप्त हुई है| इसी प्रकार बीस से पच्चीस क्विंटल /एकड़ गेहूँ की उपज प्राप्त हुई है|
मेरे विचार में अच्छी उपज प्राप्त करने के लिए नयी तकनीक एवं जागरूकता की आवश्यकता है|
मोहन : सबीहा यहाँ आओ, देखो यहाँ कुछ केंचुए हैं| क्या यह किसान की सहायता करते हैं|
श्री पटेल : केंचुए मिट्टी को उलट-पुलट कर पोला कर देते हैं जिससे वायु का आवागमन ठीक प्रकार से होता है, अतः यह किसान के मित्र हैं|
डेविड : क्या हम उन फसलों के बीज ले सकते हैं जिन्हें आप यहाँ उगाते हैं ?
आपने अपने आस-पास के स्थानों पर पौधों एवं जंतुओं सहित अनेक सजीव देखे हैं|
परन्तु कुछ जीव ऐसे भी हैं जिन्हें हम बिना यंत्र की सहायता से केवल आँखों से नहीं देख सकते| इन्हें सूक्ष्मजीव कहते हैं|
उदाहरण के लिए, आपने देखा होगा कि वर्षा ॠतु में नम ब्रेड/रोटी सड़ने लगती है तथा इसकी सतह सफेद-काले धब्बों से ढक जाती है|
इन धब्बों को आवर्धक लेंस की सहायता से देखिए| आपको काले रंग की गोल सूक्ष्म संरचनाएँ दिखाई देंगी| क्या आप जानते हैं कि यह संरचनाएँ क्या हैं| यह कहाँ से आई हैं|
बगीचे अथवा मैदान से एक बीकर में थोड़ी सी गीली मिट्टी लीजिए तथा इसमें जल डालिए|
मिट्टी के कण बैठ जाने के पश्चात् जल की एक बूँद स्लाइड पर लेकर सूक्ष्मदर्शी की सहायता से इसका प्रेक्षण कीजिए| आप क्या देखते हैं|
एक तालाब/पोखर से जल की कुछ बूँदें लीजिए| काँच की स्लाइड पर फैला कर सूक्ष्मदर्शी की सहायता से इनका प्रेक्षण कीजिए|
क्या आपको सूक्ष्मजीव गति करते हुए दिखाईदे रहे हैं| इन प्रेक्षणों से पता चलता है कि मिट्टी एवं पानी में अनेक छोटे-छोटे जीव उपस्थित रहते हैं|
सूक्ष्मजीव इतने छोटे होते हैं कि उन्हें बिना यंत्र की सहायता से नहीं देखा जा सकता|
इनमें से कुछ, जैसे कि ब्रेड पर उगने वाले कवक, को आवर्धक, लेंस की सहायता से देखा जा सकता है जबकि अन्य बिना सूक्ष्मदर्शी की सहायता से दिखाई नहीं देते|
यही कारण है कि इन्हें सूक्ष्मजीव कहते हैं| सूक्ष्मजीवों को चार मुख्य वर्गों में बाँटा गया है| यह वर्ग हैं, जीवाणु , कवक , प्रोटोज़ोआ एवं कुछ शैवाल|
विषाणु भी सूक्ष्म होते हैं परन्तु वे अन्य सूक्ष्मजीवों से भिन्न हैं|
वे केवल परपोषी में ही गुणन करते हैं अर्थात् जीवाणु, पौधे अथवा जंतु कोशिका में गुणन करते हैं| विषाणु चित्र में दर्शाए गए हैं|
कुछ सामान्य रोग जैसे कि जुकाम, इन्फ्लुएंजा (फ्लू) एवं अधिकतर खाँसी विषाणु द्वारा होते हैं|
कुछ विशेष रोग जैसे कि पोलियो एवं खसरा भी विषाणु द्वारा होते हैं| अतिसार एवं मलेरिया प्रोटोज़ोआ द्वारा होते हैं| टायफाइड एवं क्षयरोग जीवाणु द्वारा होने वाले रोग हैं|
यह बर्फीली शीत से ऊष्ण स्रोतों तक हर प्रकार की परिस्थिति में जीवित रहे हैं| यह मरुस्थल एवं दलदल में भी पाए जाते हैं| यह मनुष्य सहित सभी जंतुओं के शरीर के अंदर भी पाए जाते हैं|
कुछ सूक्ष्मजीव दूसरे सजीवों पर आश्रित होते हैं जबकि कुछ अन्य स्वतंत्र रूप से पाए जाते हैं|
अमीबा जैसा सूक्ष्मजीव अकेले रह सकता है, जबकि कवक एवं जीवाणु समूह में रहते हैं| सूक्ष्मजीवों की हमारे जीवन में महत्त्वपूर्ण भूमिका है|
इनमें से कुछ हमारे लिए लाभदायक हैं तथा कुछ अन्य हानिकारक तथा जीवों में रोग के कारक हैं|
आइए हम विस्तार से इसका अध्ययन करें| सूक्ष्मजीव विभिन्न कार्यों में उपयोग किए जाते हैं|
इनका उपयोग दही, ब्रेड एवं केक बनाने में किया जाता है| प्राचीन काल से ही सूक्ष्मजीवों का उपयोग एल्कोहल बनाने में किया जाता रहा है|
पर्यावरण को स्वच्छ रखने के लिए भी इनका उपयोग किया जाता है|
उदाहरण के लिए, कार्बनिक अवशिष्ट का अपघटन जीवाणुओं द्वारा किया जाता है तथा हानिरहित पदार्थ बनते हैं|
स्मरण कीजिए, जीवाणुओं का उपयोग औषधि उत्पादन एवं कृषि में मृदा की उर्वरता में वृद्धि करने में किया जाता है जिससे नाइट्रोजन स्थिरीकरण होता है|
आप कक्षा में पढ़ चुके हैं कि जीवाणु दूध को दही में परिवर्तित कर देते हैं|
दही में अनेक सूक्ष्मजीव पाए जाते हैं जिनमें लैक्टोबैसिलस नामक जीवाणु प्रमुख है जो दूध को दही में परिवर्तित कर देता है|
वह दूध में जनन कर उसे दही में परिवर्तित कर देते हैं| जीवाणु पनीर, अचार एवं अनेक खाद्य पदार्थों के उत्पादन में सहायक हैं|
रवा, इडली एवं भटूरे का एक महत्त्वपूर्ण संघटक दही है| क्या आप अनुमान लगा सकते हैं कि ऐसा क्यों है?
जीवाणु एवं यीस्ट चावल के आटे के किण्वण में सहायक होते हैं जिससे इडली एवं डोसा बनता है|
एक बर्तन में आधा किलेूग्रां आटा अथवा मैदा लेकर उसमें थोड़ी सी चीनी डालकर गर्म पानि से मिलाइए|
इसमें थोड़ी मात्रा यीस्ट पाउडर मिलाकर गूँथ लीजिए| आप दो घंटे बाद क्या देखते हैं|
क्या आपने गुँथे हुए मैदे को उठा हुआ पाया| यीस्ट तीव्रता से जनन करके श्वसन के दौरान कार्बन डाइऑक्साइड उत्पादित करते हैं|
गैस के बुलबुले खमीर वाले मैदे का आयतन बढ़ा देते हैं |
यह बेकिंग उद्योग में यीस्ट के उपयोग का आधार है जिसमें ब्रेड, पेस्ट्री एवं केक बनाए जाते हैं|
बड़े स्तर पर एल्कोहल, शराब एवं एसिटिक एसिड के उत्पादन में सूक्ष्मजीवों का उपयोग किया जाता है|
जौ, गेहूँ, चावल एवं फलों के रस में उपस्थित प्राकृतिक शर्करा में यीस्ट द्वारा एल्कोहल एवं शराब का उत्पादन किया जाता है|
यह गंध एल्कोहल की है जो चीनी के एल्कोहल में परिवर्तित होने के कारण बना है|
चीनी के एल्कोहल में परिवर्तन की यह प्रक्रिया किण्वन अथवा फर्मेंटेशन कहलाता है|
जब कभी आप बीमार पड़ते हैं तो डॉक्टर आपको पेनिसिलिन का इंजेक्शन देते हैं अथवा कोई अन्य प्रतिजैविक की गोली अथवा कैप्सूल देते हैं| इन औषधियों का स्रोत सूक्ष्मजीव हैं|
ये बीमारी पैदा करने वाले सूक्ष्मजीवों को नष्ट कर देती हैं अथवा उनकी वृद्धि को रोक देती हैं|
इस प्रकार की औषधि को प्रतिजैविक अथवा एंटीबायोटिक कहते हैं|
आजकल जीवाणु और कवक से अनेक प्रतिजैविक औषधियों का उत्पादन हो रहा है|
स्ट्रेप्टोमाइसिन, टेट्रासाइक्िलन और एरिथ्रोमाइसिन सामान्य रूप से उपयोग की जाने वाली प्रतिजैविक हैं जिन्हें कवक एवं जीवाणु से उत्पादित किया जाता है|
किसी विशिष्ट प्रकार के सूक्ष्मजीव का संवर्धन करके प्रतिजैविक का उत्पादन किया जाता है जिन्हें अनेक रोगों की चिकित्सा में उपयोग में लाते हैं|
सन उन्नीस सौ उन्नतीस में अलेक्ज़ेंडर फ्लैमिंग जीवाणु रोगों से बचाव हेतु एक संवर्धन पर प्रयोग कर रहे थे|
यह तथ्य पाया कि बहुत सारे जीवाणु फफूँद द्वारा मारे गए| इस प्रकार फफूँद से ‘पेनिसिलिन’ बनाई गई|
पशु आहार एवं कुक्कुट आहार में भी प्रतिजैविक मिलाए जाते हैं जिसका उपयोग पशुओं में सूक्ष्मजीवों का संचरण रोकना है|
प्रतिजैविक का उपयोग कुछ पौधों के रोग नियंत्रण के लिए भी किया जाता है|
ध्यान रखना चाहिए कि डॉक्टर की सलाह पर ही प्रतिजैविक की दवाइया लेनी चाहिए तथा उस दवा का कोर्स भी पूरा करना चाहिए|
यदि आप प्रतिजैविक उस समय लेंगे जब उसकी आवश्यकता नहीं है तो अगली बार जब आप बीमार होंगे और आपको प्रतिजैविक की आवश्यकता होगी तो वह उतनी प्रभावी नहीं होगी|
इसके अतिरिक्त अनावश्यक रूप से ली गई प्रतिजैविक शरीर में उपस्थित उपयोगी जीवाणु भी नष्ट कर देती है|
सर्दी-जुकाम एवं फ्लू में प्रतिजैविक प्रभावशाली नहीं हैं क्योंकि यह रोग विषाणु द्वारा होते हैं|
जब रोगकारक सूक्ष्मजीव हमारे शरीर में प्रवेश करते हैं तो उनसे लड़ने के लिए हमारा शरीर प्रतिरक्षी उत्पन्न करता है|
शरीर को यह भी स्मरण रहता है कि वही सूक्ष्मजीव अगर हमारे शरीर में पुनः प्रवेश करता है तो उससे किस प्रकार लड़ा जाए|
अतः यदि मृत अथवा निष्क्रिय सूक्ष्मजीवों को स्वस्थ व्यक्ति के शरीर में प्रविष्ट कराया जाए तो शरीर की कोशिकाएँ उसी के अनुसार लड़ने के प्रतिरक्षी उत्पन्न करके रोगकारक को नष्ट कर देती हैं|
यह प्रतिरक्षी हमारे शरीर में सदा के लिए बनी रहती हैं तथा रोगकारक सूक्ष्मजीव से हमारी सदा के लिए सुरक्षा होती है| इस प्रकार टीका कार्य करता है|
हैजा, क्षय, चेचक तथा हैपेटाइटिस जैसी अनेक बीमारियों को वैक्सीन द्वारा रोका जा सकता है|
एडवर्ड जेनर ने चेचक के लिए सतरह सौ अठानवें में चेचक के टीके की खोज की थी|
आपके बचपन में आपको भी अनेक रोगों से रक्षा करने के लिए टीके दिए गए होंगे|
क्या आप इन रोगों की सूची तैयार कर सकते हैं| इसके लिए आप अपने माता-पिता की मदद ले सकते हैं|
सभी बच्चों को इन रोगों से सुरक्षा की आवश्यकता है| आवश्यक टीके निकट के अस्पताल में उपलब्ध होते हैं|
पोलियो-ड्रॉप बच्चों को दिया जाने वाला वास्तव में एक टीका है|
चेचक के विरुद्ध विश्वव्यापी अभियान चलाया गया जिसके परिणामस्वरूप विश्व के अधिकांश भागों से चेचक का उन्मूलन हो गया|
आजकल सूक्ष्मजीवों से टीके का उत्पादन बड़े स्तर पर किया जाता है जिसमें मनुष्य एवं अनेक जंतुओं को अनेक रोगों से बचाया जाता है|
कुछ जीवाणु एवं नीले-हरे शैवाल वायुमण्डलीय नाइट्रोजन का स्थिरीकरण कर सकते हैं|
अपने विद्यालय के माली को देखने के पश्चात् पहेली, बूझो और दूसरे विद्यार्थियों ने घरों व बगीचों से पत्तियाँ एवं फल-सब्जियों का कचरा एकत्र करके उसके निपटान के लिए बनाए गए गढ्ढे में डाला|
कुछ समय बाद इसका विघटन होने से यह खाद में परिवर्तित हो गया|
पहेली और बूझो जानना चाहते हैं कि यह किस प्रकार हो सकता है| दो गमले लेकर प्रत्येक को मिट्टटी से आधा भर दीजिए|
सूक्ष्मजीवों द्वारा पादप अपशिष्ट का अपघटन कर उसे खाद में बदल दिया गया| इस प्रक्रिया में बने पोषक, पौधों द्वारा पुनः उपयोग किए जाते हैं|
क्या आपने ध्यान दिया कि ‘गमला- बी ’ के पॉलिथीन की थैली, काँच की खाली बोतलों एवं खिलौनों के टूटे हुए टुकड़ों में इस प्रकार का परिवर्तन नहीं हुआ|